《散步河滨至安陵(1)与许阁老舍舟岸行，许有诗见投，依韵奉和》
明代·岳正

散步河滨夕照红，绿杨低拂岸西东。寡妻亦解忧周室，渔父从教笑屈忠。

老去丹心能益壮，愁来白发欲成翁。休怜谪宦终蹉跌，闻说王臣尚匪躬。

作者简介：（1418—1472）顺天府漷县人，字季方，号蒙泉。工书画，尤擅画葡萄。正统十三年进士。授编修，天顺初改修撰，以原官入内阁，预机务。在阁二十八日，忤石亨、曹吉祥，被构陷，谪钦州同知，旋系狱，戍肃州。宪宗初复修撰，出为兴化知府，旋辞归。谥文肃。有《深衣注疏》、《类博杂言》、《类博稿》。